**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA J.U.ŠPORTSKI OBJEKTI DUBROVNIK ZA PERIOD 01.01 DO 30.06.2025**

**1. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG**

 **PLANA**

Pokazatelji u tablicama odnose se na početni financijski plan a ubrzo se očekuje rebalans plana za 2025 godinu koji će biti realniji i prilagođen izvršenjima

**Račun prihoda i rashoda**

Iz sažetka Računa prihoda i rashoda vidljivo je da su u izvještajnom razdoblju ostvareni ukupni prihodi i primici u iznosu od 727.273 eura, te realizirani ukupni rashodi i izdaci u iznosu od 789.337 eura te je rezultat izvještajnog razdoblja manjak prihoda u iznosu 62.064 eura. Manjak prihoda nije realan prikaz poslovanja u prvom polugodištu, već je nastao zbog evidentiranja rashoda i prihoda vezano za plaću zaposlenika za mjesec lipanj koja je knjižena s datumom 30.06. i tereti rashode razdoblja, dok se prihod knjiži danom isplate ( u srpnju) te zbog toga nije vidljiv u promatranom izvještaju.

1. Prihodi i primici

 Prihodi i primici Ustanove za 2025. godinu planirani su u iznosu od 2.212.250 eura, a polugodišnje ostvarenje iznosi 727.273 eura što je ostvarenje od 33 %, kako je prikazano u tablici 1.

Tablica 1.Usporedba planiranih i ostvarenih prihoda i primitaka za 2025.godinu

|  |  |  |  |
| --- | --- | --- | --- |
| Prihodi/primici | Planirani iznos za 2025. | Ostvarenje u 2025.  | % ostvarenja |
| Prihodi poslovanja | 2.212.250,00 | 727.273,00 | 33 |
| Prihodi iz nadležnog proračuna za financiranje redovne djelatnosti | 2.062.250,00 | 627.563,00 | 30 |
| Prihodi od vlastite djelatnosti | 150.000,00 | 99.710,00 | 66 |

 U početnom planu nije predviđen preneseni višak prihoda jer u momentu donošenja financijskog plana za 2025 godinu nije bio poznat ali u sljedećem rebalansu će se taj iznos od 63.521,00 eur uvrstiti u prihode

 Prihodi od vlastite djelatnosti (najam prostora,najam za rekreaciju,prihodi od parkinga i ostalo) su ostvareni u visini 66 % u odnosu na plan i u sljedećim rebalansima očekuje se povećanje planiranog iznosa.

Prihodi od vlastite djelatnosti su također povećani u odnosu na isto razdoblje prethodne godine uslijed povećanja prometa.

 Prihodi iz nadležnog proračuna za financiranje redovne djelatnosti su ostvareni u visini 30 % u odnosu na godišnji plan jer realizacija projekata za investicije će teretiti drugo polugodište 2025 godine

Također pred kraj godine očekuju se i izdaci za organizaciju klizališta u sklopu Zimskog festivala a očekuje se organizacija dva klizališta na dvije lokacije, jedno u Lapadu a drugo u Mokošici.

U odnosu na prethodnu godinu vidljivo je smanjenje prihoda iz nadležnog proračuna posebno zbog načina knjiženja doznake za plaće za mjesec lipanj koja nije teretila izvještajno razdoblje.

2. Rashodi i izdaci

Ukupni rashodi i izdaci za 2025.godinu planirani su u iznosu 2.212.250,00 eur,a polugodišnje izvršenje iznosi 789.337,00 eur što je ostvarenje od 36%.

Tablica 2.Usporedba planiranih i ostvarenih rashoda i izdataka u 2025.godinu

|  |  |  |  |
| --- | --- | --- | --- |
| Rashodi/izdaci | Planirani iznos za 2025. | Ostvarenje u 2025.  | % ostvarenja |
| Ukupni rashodi | 2.212.250,00 | 789.337,00 | 36 |
| Rashodi za zaposlene | 922.450,00 | 466.602,00 | 50 |
| Materijalni rashodi | 858.860,00 | 315.235,00 | 37 |
| Financijski rashodi | 940,00 | 631,00 | 67 |
| Naknade građanima |  | 1.161,00 |  |
| Rashodi za nabavu nefinancijske imovine | 430.000,00 | 5.707,00 | 1 |

Rashodi za zaposlene su izvršeni u visini od 50% i očekuje se do kraja godine povećanje izdataka za zaposlene u odnosu na postojeći plan zbog povećanja osnovice za obračun plaće u lipnju kao i zapošljavanje dva djelatnika sredinom prvog polugodišta.

Navedeni razlozi su doveli i do povećanja rashoda za zaposlene u odnosu na prethodnu godinu

Materijalni rashodi su realizirani u visini 37% ukupnog ostvarenja i ti izdaci se očekuju u povećanom iznosu u drugom dijelu godine (tekuće i investicijsko ulaganje,organizacija klizališta)

U odnosu na prethodnu godinu materijalni rashodi su smanjeni zbog manje potrošnje lož ulja na gradskom bazenu zbog ugradnje sustava dizalica topline i manjem ulaganja u tekuće održavanje u izvještajnom razdoblju.

Rashodi za nabavu nefinancijske imovine u prvom dijelu godine su izvršeni samo u visini 1% plana tako da se u sljedećim mjesecima očekuje realizacija planiranih

radova i ulaganja.

**Izvještaj o prihodima i rashodima prema izvorima financiranja** podijeljeni su na sljedeće skupine:

|  |
| --- |
| *Izvor: 11 Opći prihodi i primici* |
| *Izvor: 25 Vlastiti prihodi proračunskih korisnika* |

**Izvještaj o rashodima prema funkcijskoj klasifikaciji**

Ukupni rashodi poslovanja razreda 3 i rashodi za nabavu nefinancijske imovine razreda 4 prema funkcijskoj klasifikaciji razvrstani su u klasu 08 Rekreacija,kultura,religija (podskupine 081 Službe rekreacije i sporta).

Za prvo polugodište 2025. godine rashodi iznose 789.336,96 eur.

Dubrovnik,22.07.2025

 Ravnatelj:

 dipl.oec.Lukša Klaić